text: ভারতে ৭ জনে মিলে কিনছে এক ইলিশ ।ভারতে ৭ জনে মিলে কিনছে এক ইলিশ ।
  ভারতে ৭ জনে মিলে কিনছে এক ইলিশ ।
  বাংলাদেশ থেকে ভারতে ইলিশ রফতানির দ্বার খুলে দেয়ার সংবাদে আত্মহারা হয়ে গেছেন ভারতের কলকাতার ক্রেতারা। বাংলাদেশ থেকে ইলিশের রফতানি মূল্য কেজিপ্রতি ৫০৭ টাকা নির্ধারণ করা হলেও ভারতের ১৬০০ রুপিতে বিক্রি হচ্ছে ইলিশ। আর এই দামের কারণে নাকি অনেক ভারতীয় ভাগে ইলিশ কিনছেন এবং অনেক ক্ষেত্রেই নাকি সেই সংখ্যা সাত।
  মঙ্গলবার ভোর থেকেই অকশনের মাধ্যমে ভারতে বিক্রি শুরু হয় বাংলাদেশ থেকে যাওয়া ইলিশের প্রথম চালান। ক্রেতা এবং বিক্রেতাদের দর-কষাকষির মাধ্যমেই নির্ধারিত হয়েছে মূল্য। এদিন পাইকারি বাজারে ১৫০০ থেকে ১৬০০ রুপি প্রতি কেজি দরে বিক্রি হয় ইলিশ। একটু কম ওজনের এবং খানিকটা নরম হয়ে যাওয়া মাছ বিক্রি হয় ১১০০ থেকে ১২০০ রুপি দরে।
  বাংলাদেশ থেকে অনেক কম মূল্যে ইলিশ রফতানি করা হলেও ভারতের বাজারে এমন দামের কারণে অনেক ভারতীয়রাই ভাগে ইলিশ কিনছেন। পাঁচ থেকে সাতজন ভারতীয় মিলে কিনছেন একটি ইলিশ; এমন তথ্য ভেসে ওঠে অনেক সোশ্যাল মিডিয়া ব্যবহারকারীর টাইমলাইনে।
  শারদীয় দুর্গাপূজায় শুভেচ্ছা হিসেবে ভারতের উদ্দেশ্যে পাঠানো ৫০০ টন ইলিশের প্রথম চালান বেনাপোলে আটকা পড়েছে। রোববার বেনাপোল স্থলবন্দর দিয়ে ভারতে যাওয়ার কথা ছিলো ইলিশের প্রথম চালান। তবে কাগজপত্র ঠিক না থাকায় বেনাপোল স্থলবন্দরেই আটকা পড়ে ২৪ মেট্রিক টন ইলিশ।
  ইলিশ রফতানিকারক প্রতিষ্ঠান ঢাকার গাজীপুরের একুয়াটিক রিসোর্ট লিমিটেড। আমদানিকারক ভারতের কলকাতার নাজ ইমপেক্স প্রাইভেট লিমিটেড। বেনাপোল চেকপোস্ট কাস্টমস কার্গো সুপার নাসিদুল হক বলেন, রোববার ইলিশ রফতানির কথা ছিল। কিন্তুু ইলিশ রফতানির কোনো কাগজপত্র সন্ধ্যা সাড়ে ৭টা পর্যন্ত কেউ আমাদের কাছে জমা দেয়নি। মাছের ট্রাকও আমাদের কাগজপত্র দেয়নি। তবে সোমবার সকালে এসব কাগজপত্র দাখিলের কথা রয়েছে। কাগজপত্র দাখিল করলে ইলিশের চালানটি ছাড়া হবে।